Z A P I S N I K
9. sjednice Vijeća Mjesnog odbora Donja Dubrava
održane 23. veljače 2022.
u objektu Mjesne samouprave Donja Dubrava, Vrpoljska 10,
s početkom u 19,00 sati

NAZOČNI ČLANOVI VIJEĆA: : Hrvoje Sekušak, Nikola Glasnović, Vladimir Matić, Marija Margetić, Gordana Marković i Igor Salopek.

NENAZOČNI ČLANOVI VIJEĆA: -

OSTALI NAZOČNI: 
Ankica Penava – članica Vijeća Gradske četvrti Donja Dubrava
Marijana Lepur – viši stručni suradnik za rad tijela mjesne samouprave
Maja Tolić – stručni referent za rad tijela mjesne samouprave.

Predsjedava Hrvoje Sekušak, predsjednik Vijeća.

Zapisnik vodi Maja Tolić.

	Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 9. sjednicu Vijeća Mjesnog odbora.

	Bez rasprave, jednoglasno, Vijeće prihvaća tekst zapisnika 8. sjednice Vijeća, održane 19. siječnja 2022, bez izmjena.

Na prijedlog predsjednika Vijeće dopunu dnevnog reda:

· Prijedlog zaključka o prijedlozima radova na održavanju asfalterskog programa nerazvrstanih cesta  na području Mjesnog odbora Donja Dubrava
[bookmark: _GoBack]

Na prijedlog predsjednika Vijeće jednoglasno utvrđuje 

D N E V N I   R E D:

1. Izvješće o mirovanju mandata članici Vijeća Mjesnog odbora Donja Dubrava i početku obnašanja dužnosti zamjenice članice Vijeća;
2. Prijedlog zaključka o mirovanju mandata članici Vijeća Mjesnog odbora Donja Dubrava i početku obnašanja dužnosti zamjenici članice Vijeća;
3. Polaganje prisege člana Vijeća;
4. Prijedlog financijskog plana Mjesnog odbora Donja Dubrava za 2022 godinu;
5. Prijedlog plana malih komunalnih akcija Mjesnog odbora Donja Dubrava u 2022;.
6. Prijedlog zaključka o prijedlogu utroška sredstava s pozicije „ostali nespomenuti rashodi poslovanja“;
7. Prijedlog zaključka o prijedlozima radova na održavanju asfalterskog programa nerazvrstanih cesta  na području Mjesnog odbora Donja Dubrava
8. Aktualna komunalna problematika;
9. Pitanja, prijedlozi i obavijesti
Ad 1. 
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi

IZVJEŠĆE
o mirovanju mandata članici Vijeća Mjesnog odbora Donja Dubrava
 i početku obnašanja dužnosti zamjenici članice Vijeća

I.

           Mandatno povjerenstvo utvrđuje da je član Vijeća Mjesnog odbora Donja Dubrava Ana Marić, izabran na kandidacijskoj listi MOŽEMO!, ZAGREB JE NAŠ! NOVA LJEVICA, ORaH, Za Grad dana 11. veljače 2022.  stavio svoj mandat članici Vijeća Mjesnog odbora Donja Dubrava u mirovanje zbog neodgodivih radnih obaveza.
Sukladno članku 14. stavak 3. Odluke o izborima članova vijeća gradskih četvrti i članova vijeća mjesnih odbora (Službeni glasnik Grada Zagreba 4/13, 5/17, 7/17, 2/19, 28/20, 8/21 i 10/21), člana vijeća izabranog na kandidacijskoj listi dviju ili više političkih stranaka zamjenjuje neizabrani kandidat s iste liste s koje je izabran i član kojemu je mandat miruje, a određuju ga političke stanke sukladno sporazumu, odnosno ako sporazum nije postignut, određuju ga dogovorno, a ako ne postignu dogovor, zamjenjuje ga prvi sljedeći neizabrani kandidat s liste Kandidacijska lista MOŽEMO!, ZAGREB JE NAŠ! NOVA LJEVICA, ORaH, Za Grad.
            Mandatno povjerenstvo konstatira da je Ana Marić stavila svoj mandat članice Vijeća Mjesnog odbora Donja Dubrava u mirovanje zbog neodgodivih radnih obaveza, čime su se stekli uvjeti za početak obnašanja dužnosti zamjenici članice Mariji Margetić.
II.

Mandatno povjerenstvo predlaže Vijeću da prihvati ovo izvješće i donese Zaključak o  mirovanju mandata članici Vijeća Mjesnog odbora Donja Dubrava i početku obnašanja dužnosti zamjenici članice Vijeća.                                                                                                                                              

Ad 2. 
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi
ZAKLJUČAK
o mirovanju mandata članici Vijeća Mjesnog odbora Donja Dubrava i početku obnašanja dužnosti zamjenice članice Vijeća

0. Prima se na znanje Izvješće Mandatnog povjerenstva o mirovanju mandata članici Vijeća Mjesnog odbora Donja Dubrava i početku obnašanja dužnosti zamjenici članice Vijeća.
0. Dana 11. veljače 2022. započinje mirovanje mandata zbog neodgodivih radnih obaveza članici Vijeća Ani Marić.
0. Dana 23. veljače 2022. Marija Margetić započinje s obnašanjem dužnosti zamjenice članice Vijeća.
0. Ovaj će zaključak biti objavljen na oglasnoj ploči u sjedištu Mjesnog odbora.

Ad 3. Novoizabrana članica čita tekst prisege, te na kraju prisege izgovara riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./
Ad 4.
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi

FINANCIJSKI PLAN MJESNOG ODBORA
DONJA DUBRAVA ZA 2022. GODINU
(Tekst Financijskog plana prilaže se ovom zapisniku i njegov je sastavni dio.)

Ad 5.
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Bez rasprave, Vijeće jednoglasno donosi

PLAN MALIH KOMUNALNIH AKCIJA
MJESNOG ODBORA DONJA DUBRAVA ZA 2022.
	(Plan malih komunalnih akcija prilaže se ovom zapisniku i njegov je sastavni dio.)

Ad6.
Članovi Vijeća primili su pisani materijal uz poziv. Predsjednik usmeno obavještava nazočne  o predmetu rasprave i odlučivanja. Navedena točka razmatrati će se na sljedećoj sjednici vijeća, te će se shodno tome na toj sjednici usvojiti traženi zaključak.

Ad7.
Predsjednik usmeno obavještava nazočne  o predmetu rasprave i odlučivanja .Bez rasprave, Vijeće jednoglasno donosi
Z A K L J U Č A K
o prijedlozima radova na održavanju asfalterskog programa nerazvrstanih cesta 
 na području Mjesnog odbora Donja Dubrava

1. Vijeće Mjesnog odbora Donja Dubrava traži da se u okviru redovnog održavanja               – asfalterski program nerazvrstanih cesta Plana malih komunalnih akcija Mjesnog odbora Donja Dubrava u 2022. realizira Belomanastirska i Maslinska ulica.
1. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje.

Ad8.
Predsjednik usmeno obavještava nazočne o predmetu rasprave i odlučivanja.
Gordana Marković, članica Vijeća Traži da se na području Gradske četvrti Donja Dubrava poveća broj komunalnih redara s obzirom da ih je sada nedovoljno za opseg posla na cijelom području. Vijeće je suglasno s navedenim prijedlogom, te jednoglasno donosi 

Z A K L J U Č A K
o prijedlogu povećanja broja komunalnih redara
za područje Gradske četvrti Donja Dubrava

1. Članica Vijeća Gordana Marković predlaže da se na području Gradske četvrti i Mjesnog odbora Donja Dubrava osigura veći broj komunalnih redara, s obzirom da 
su na području Mjesnog odbora i Gradske četvrti samo dva komunalna redara. 
2. Vijeće Mjesnog odbora Donja Dubrava smatra zahtjev opravdanim, te predlaže da nadležni Gradski ured razmotri opravdanost zahtjeva i postupi po traženom.
3. Ovaj Zaključak dostavlja se Vijeću Gradske četvrti Donja Dubrava na daljnje postupanje.

Ad 9.Pitanja prijedlozi i obavijesti
Predsjednik vijeća informira članove o terminu koordinacije predsjednika VGČ s predsjednicima VMO-a. Dovršeno u 19.30 sati.

KLASA: 024-08/22-003/359
URBROJ: 251-13-11-4-22-2
Zagreb, 23. veljače 2022.

Zapisnik sastavila: 							        Predsjednik
Maja Tolić       					                     Vijeća Mjesnog odbora
                                     						     Donja Dubrava
                                                                                                	     Hrvoje Sekušak                                   
								
